Държавен вестник, бр. 63, 2003 г., стр. 29

Б Р О Й  63
Д Ъ Р Ж А В Е Н   В Е С Т Н И К
С Т Р .  29
дейност или определена база, то тогава ще се
счита, че те възникват в държавата, в която се
намира мястото на стопанска дейност или оп-
ределената база.
6. Когато поради особените взаимоотно-
шения  между платеца и притежателя или меж-
ду тях двамата и някое друго лице сумата на
авторските и лицензионните възнаграждения,
като се има предвид използването, правото
или информацията, за които те се плащат, над-
вишава сумата, която би била договорена
между платеца и притежателя при липсата на
такива особени взаимоотношения, разпоред-
бите на този член ще се прилагат само по
отношение на последната сума. В такъв слу-
чай надвишаващата сума ще се облага съоб-
разно законодателството на всяка договаря-
ща държава, като се имат предвид останалите
разпоредби на тази спогодба.
Член 13
Печалби от прехвърляне на имущество
1. Печалбите на местно лице на едната дого-
варяща държава от прехвърляне правото на
собственост върху недвижимо имущество, по-
сочено в чл. 6 и намиращо се в другата догова-
ряща държава, могат да се облагат с данък в
тази друга държава.
2. Печалбите от прехвърляне на движимо
имущество, съставляващо част от стопанското
имущество на място на стопанска дейност, ко-
ето предприятие на едната договаряща държа-
ва има в другата договаряща държава, или на
движимо имущество, съставляващо част от
определена база, която местно лице на едната
договаряща  държава има на разположение в
другата договаряща държава с цел извършване
на независими лични услуги, включително пе-
чалбите от прехвърляне на такова място на
стопанска дейност (самостоятелно или заедно
с цялото предприятие) или от подобна опреде-
лена база, могат да се облагат с данък в тази
друга държава.
3. Печалбите от прехвърляне на кораби, са-
молети, железопътни или шосейни транспорт-
ни средства, използвани в международния  транс-
порт от предприятие на едната договаряща дър-
жава, или на движимо имущество, предназначе-
но за използването на посочените транспортни
средства, се облагат само в тази държава.
4. Печалбите от прехвърляне на всякакво
имущество, различно от посоченото в ал. 1, 2 и
3, се облагат само в договарящата държава, на
която прехвърлителят е местно лице.
Член 14
Доходи от независими професионални
и други услуги
1. Доходите, получени от физическо лице—
местно лице на едната договаряща държава,
във връзка с професионални или други услуги
с независим характер, се облагат с данък само
в тази държава, освен при наличие на едно от
следните обстоятелства, когато такъв доход
може да се облага с данък и в другата догова-
ряща държава:
а) ако лицето има редовно на разположе-
ние определена база в другата договаряща
държава за целите на извършваната от него
дейност; в този случай само такава част от
доходите може да се облага в тази друга дър-
жава, каквато е причислима към тази опреде-
лена база; или
б) ако престоят на лицето в другата догова-
ряща държава е за период или периоди, надви-
шаващи общо 183 дни във всеки дванадесетме-
сечен период, започващ или завършващ в да-
нъчната година, за която се отнасят доходите;
в този случай в посочената друга договаряща
държава може да се облага само такава част от
доходите, която произхожда от дейността му,
извършена в тази друга държава.
2. Изразът “професионални услуги” включ-
ва по-специално самостоятелни научни, лите-
ратурни, художествени, образователни или пре-
подавателски дейности, както и самостоятел-
ни дейности на лекари, стоматолози, адвокати,
инженери, архитекти и счетоводители.
Член 15
Доходи от трудово правоотношение
1. Като се имат предвид разпоредбите на
чл. 16, 18, 19, 20 и 21, заплати, надници и други
подобни възнаграждения, получени от местно
лице на едната договаряща държава въз основа
на трудово правоотношение, се облагат с данък
само в тази държава, освен ако трудът се полага
в другата договаряща държава. Ако трудът се
полага по този начин, така получените възнаг-
раждения  могат да се облагат с данък в тази
друга държава.
2. Независимо от разпоредбата на ал. 1 въз-
награждение, получено от местно лице на една-
та договаряща държава за положен труд в дру-
гата договаряща държава, се облага само в
първата посочена държава, ако:
а) получателят пребивава в другата държава
за период или периоди, ненадвишаващи общо
183 дни във всеки дванадесет месечен период,
започващ или завършващ в съответната данъч-
на година; и
б) възнаграждението е платено от работода-
тел или за сметка на работодател, който не е
местно лице на другата държава; и
в) възнаграждението не е за сметка на място
на стопанска дейност или определена база, коя-
то работодателят притежава в другата държава.
3. Независимо от предходните разпоредби
на този член възнаграждение, получено за по-
ложен труд на борда на кораб, самолет, железо-
пътно или шосейно транспортно средство, из-
ползвано в международния транспорт от пред-
приятие на едната договаряща държава, се об-
лага с данък само в тази държава.